

**Република Србија**

**Министарство пољопривреде шумарства и водопривреде**

**Сектор пољопривредне инспекције**

**ОБАВЕШТЕЊЕ СУБЈЕКТИМА У ПОСЛОВАЊУ ХРАНОМ У ВЕЗИ СА ПОСТУПКОМ ИЗДАВАЊА СЕРТИФИКАТА ЗА ИЗВОЗ ХРАНЕ НЕЖИВОТИЊСКОГ ПОРЕКЛА У ЕУ НАКОН НЕСРЕЋЕ У НУКЛЕАРНОЈ ЕЛЕКТРАНИ У ЧЕРНОБИЉУ**

1. Захтев може поднети субјекат који је уписан у Регистар Агенције за привредне регистре и Централни регистар објеката Министарства пољопривреде, шумарства и водопривреде Републике Србије.
2. Захтев се подноси за храну неживотињског порекла која је наведена у Прилогу 3. - Храна за коју се издаје сертификат (у надлежности пољопривредне инспекције) обухваћену ажурираном Уредбом ЕУ 2020/1158. (Потребно је проверити последњу ажурирану верзију на сајту: https://eur-lex.europa.eu/eli/reg\_impl/2020/1158/ )
3. Узорковање и лабораторијско испитивање радиоактивности производа који се отпрема врши акредитована и овлашћена лабораторија, а резултат испитивања мора бити у складу са максималним дозвољеним нивоом радиоактивности од 600 Bq/kg, а који је прописан чланом 3. став 2. тачка (б) Уредбе Комисије за спровођење (ЕУ) број 2020/1158.
4. Захтев се подноси на обрасцу датом у Прилогу 1 - Образац захтева за извоз - радиоактивност. Податке у обрасцу Захтева попуњава подносилац захтева и они морају бити исправни. Исправност података из Захтева и документацију приложену уз Захтев проверава инспектор, а биће прихваћен искључиво исправно попуњен захтев са комплетираном пратећом документацијом.
5. Пратећа документација која се подноси уз Захтев обухвата:

* доказ о уплати републичке административне таксе (такса за подношење захтева и такса за издавање сертификата):

Рачун за уплату: 840-742221843-57

Сврха плаћања: републичка административна такса

Корисник: Буџет Републике Србије

Износ за уплату: 800,00 рсд (400,00 рсд за Захтев + 400,00 рсд за издавање Сертификата-Потврде). Ажуриране износе такси проверити у Закону о републичким административним таксама - Усклађени динарски износи из Тарифе републичких административних такси.

Позив на број: шифра општине са контролним бројем на којој је регистрован субјекат у пословању храном (нпр. Општина Савски Венац је 50-016)

- лабораторијска анализа за производ који се извози (и остала евентуално достављена документација)

- овлашћење подносиоца захтева, у случају подношења захтева преко пуномоћника.

1. По пријему захтева, код сваког првог извоза, инспектор врши преглед објекта из кога се отпрема роба и утврђује усаглашеност са прописаним захтевима у погледу услова хигијене хране и функционалности успостављеног НАССР система. Сваки следећи надзор врши се према плану службених контрола базираном на процени ризика.
2. Сертификат се издаје у једном оригиналном примерку и то за једну врсту пошиљке (један производ), односно једну серију (лот), из једног објекта отпреме и за једног примаоца.
3. Ако се након издавања сертификата промене прималац, улазна гранична контролна станица или подаци о превозу (превозно средство и датум), субјект одговоран за пошиљку у ЕУ (увозник) мора о томе да обавести надлежни орган државе чланице уласка. Због такве промене не подноси се захтев за замену сертификата.

**Прилози уз обавештење**

* Прилог 1 - Образац захтева за извоз - радиоактивност
* Прилог 2 - Сертификат хране, радиоактивност
* Прилог 3 - Храна за коју се издаје сертификат – радиоактивност
* Прилог 4 Врста амбалаже
* Прилог 5 - ISO ознаке земаља